Publication: Magyar Közlöny
Issue: MK-2008-175 (Year: 2008, Number: 175)
Era: 2004-2010
Section: 5. számú melléklet a 294/2008. (XII. 10.) Korm. rendelethez
Paragraph Index: 387

1. táblázat Külső méretei, mm A konténer típusméretének jelölése Maximális bruttó tömege, t hosszúság szélesség magasság UUKP-5 (6) UUKP-5 UUK-5 (6) UUK-5 UUK-5 U UUKP-3 (5) UUK-3 (5) UUK-3 6,0 5,0 6,0 5,0 5,0 5,0 5,0 3,0 Az UUKP-5 (6), UUKP-5, UUK-5 (6), UUK-5 típusméretű konténerek a szöveg további részében 5 tonnás konténerként, az UUK-5 U, UUKP-3 (5), UUK-3 (5), UUK-3 típusméretű konténerek 3 tonnás konténerként vannak jelölve. 2.2. A konténerek berakhatók: – magas oldalfalú nyitott kocsik vagy fedett kocsik alvázára épített, közepes konténerek szállítására szolgáló (a továbbiakban: konténerszállító) kocsikba; – magas oldalfalú nyitott kocsikba; – alacsony oldalfalú pőrekocsikba. 2.3. A konténerek elrendezési vázlatrajzait az 1-8. ábrák tartalmazzák. A vázlatrajzokon alkalmazott jelölések jelentése a következő: téglalap – 5 tonnás konténerek, téglalap egymást keresztező átlókkal – 3 tonnás konténerek; megvastagított vonalak – a konténerek ajtói; nyilak – a rakott konténereknek az ajtókhoz való hozzáférés megelőzése céljából való eltolását jelzik. A kocsin hosszabbik oldalukkal keresztben elhelyezett rakott konténereket ajtóval a kocsi másik-másik szemközti oldalfalához kell felváltva eltolni. Az üres konténerek berakása megengedett a kocsi oldalfala irányában történő eltolás nélkül is. 2.4. Egy vasúti kocsiba 3 tonnás és 5 tonnás konténereket együtt is lehet berakni. Minden 5 tonnás konténer helyettesíthető két 3 tonnással. Az ilyen csere lehetőségét a 2-8. ábrákon pontvonal jelzi. Ebben az esetben a hosszabbik oldalukkal hosszában elhelyezett 3 tonnás konténereket a vasúti kocsi hosszirányú szimmetriasíkjára szimmetrikusan, szorosan egymáshoz kell állítani; a hosszabbik oldalukkal keresztben elhelyezett rakott 3 tonnás konténereket ajtóval a kocsi másik-másik szemközti oldalfalához kell felváltva eltolni. Két 3 tonnás konténer helyettesíthető egy 5 tonnással, hosszabbik oldalának hosszirányú elhelyezésével, és ajtóval szorosan a kocsi (pőrekocsi) oldalfalához állítva. Rakott konténerekkel együtt megengedett üres konténerek berakása is, azonban ebben az esetben az üres konténereket a vasúti kocsi középső részén kell elhelyezni. 2008/175. szám

Source: https://magyarkozlony.hu/hivatalos-lapok/fc5f29be392e7433ccb655f051078f08ab01a18c/dokumentumok/3280b237f93167bf22b88c139bb908a1f26f49e6/letoltes